Bootstrap. Bootstrap () — bu mobil qurilmalar uchun moslashuvchan hamda front-end dasturlash uchun moʻljallangan bepul va ochiq kodli CSS freymvorki. Bu freymvork tipografiya, formalar, tugmalar, navigatsiya va boshqa interfeys komponentlari uchun CSS (ixtiyoriy ravishda) va JavaScript dasturlash tillariga asoslangan dizayn andozalarini oʻz ichiga oladi. Bootstrap GitHubning eng mashhur loyihalaridan biri hisoblanib, 142 000 dan oshiq yulduzchalarga egadir hamda bu koʻrsatkich bilan u freeCodeCamp (312 000 ga yaqin yulduz) va Vue.js freymvorklaridan keyingi oʻrinlarda turadi.